Na roztomajtych1 fajerach2 połno3 bōło4 zortōw5 szpajzōw, a dlo niyftorych6 trzi nojważniyjsze to: citrōłnowoł7, szokoladowoł i edberowoł, choć je na Ślōnsku kans8 ludzi, kerzi9 na nia by pedzieli10 pozimkowoł abo i ze truskawkami. Mōj jedyn kolega ze szkoły mi padoł11, że kole12 Świbia gołdali13 na nia edberowoł i jakosik tak mie sie te miano14 spodobało, że sam sie ôna15 tak bydzie nazywać.
Ô tym recepcie16 ôzprawioł17 żech kedyjś ze paniōm Trudōm, kero18 take szpajzy na niyjednym fajerze rychtowała19 i połra knifōw20 mi przekołzała21.
Co potrza?
600 ml śmiytōnki (30 abo 36 %)
8-10 łeżek zmiksowanych edberōw/pozimek/truskawek
4 łeżki pudecukru
4 łeżeczek żelantyny
troszka wody
Śmiytōnka ubijcie- pod kōniec wciepcie22 tam tyż pudecuker. Woda uwołrzcie23 w jakim małym gorczku, a jak zawre24, to jōm wyłōnczcie, wciepcie tam żelantyna i fajnie rozmiyszejcie. Żeby niy bōło to take gorke, to wmiyszejcie do tyj żelantyny trocha zmiksowanych pozimek i całojść pomiyszejcie ze śmiytōnkōm. Dejcie reszta truskawek, wymiyszejcie, przełōżcie do azjetkōw25, niech stynżeje. Na wiyrch mogecie dać połra edberōw abo ôblołć26 to zōłzōm27 ze zmiksowanych. Smacznego 🙂
1różnych
2uroczystościach
3pełno
4było; ō- samogłoska w wymowie między o i u
5rodzajów
6niektórych
7cytrynowa
8dużo
9którzy
10powiedzieli
11powiedział
12w okolicach
13mówili
14nazwa
15ô= ło
16przepisie
17rozmawiałem
18która
19przygotowywała
20trików
21przekazała
22wrzućcie
23ugotujcie
24zagotuje się
25salaterek
26oblać
27sosem
szl_Latn szl_Latn szl_Latn szl_Latn szl_Latn pol_Latn szl_Latn pol_Latn szl_Latn pol_Latn pol_Latn pol_Latn pol_Latn pol_Latn pol_Latn pol_Latn szl_Latn pol_Latn pol_Latn pol_Latn pol_Latn pol_Latn pol_Latn scn_Latn pol_Latn szl_Latn pol_Latn pol_Latn pol_Latn pol_Latn pol_Latn slv_Latn pol_Latn eus_Latn slk_Latn hun_Latn